Einar Sigurðsson #671 var kosinn íþróttamaður ársins hjá KKA Akstursíþróttafélagi . Einar er ekki nema 17 ára en hefur þegar náð ótrúlega góðum árangri í sinni íþrótt . Árið 2013 keppti Einar í 5 umferðum eða íslandsmeistaramótum í Motocrossi á vegum MSÍ . Hann varð í 2. sæti á fjórum mótum og í 3. sæti á einu þeirra . Hann náði þeim frábæra árangri að enda í 2. sæti til íslandsmeistara . Þetta er mjög frækinn árangur hjá Einari . Einar tók þátt í 6 tíma þolaksturkeppninni á Klaustri og keppti í einstaklingskeppni og varð í öðru sæti sem er mikið afrek . Einnig keppti Einar í Enduro / þolakstri á Akureyri og sigraði í sínum flokki . Í kvöld bauð Samherji hf. til glæsilegrar veislu og þar úthlutaði félagið meira en 90 milljónum til ýmiskonar samfélagsverkefna á Eyjafjarðarsvæðinu , og þar á meðal til KKA . Þetta er í sjötta sinn sem Samherji úthlutar mörgum tugum milljóna til ýmis konar samfélagsverkefna . Félagið gerði þetta fyrst 2008 og átti þá bara að veraeinstakur atburður . Samherji hefur þó haldið áfram og gert þetta sex sinnum . Við hjá KKA erum full þakklætis og eigum reyndar varla orð yfir örlætinu . Samherji styrkti starf KKA á síðasta ári og kom það fé að góðum notum við ýmiskonar framkvæmdir á árinu . Til dæmis við húsnæði sem reis við barnabrautina fyrir foreldra og aðra sem vilja fylgja börnum sínum en það getur verið kuldalegt að standa við brautarkantinn í kulda og trekki sem stundum er á æfingum .